open-index/open-wikipedia-markdown huggingface dataset:
Импресионизм

**Импресионизм**, од   *impression* 'доим, переятя' — умѣлецкый напрям, котрый ся усилуе зобразити свѣт в его рухливости, змѣнчивости, передати субъективны переятя автора.

Дефиниция достала интердисциплинарный характер: она ся росширила на музику, скулптуру, филозофию, литературу.

## Назва
Импресионизм взник в конци XIX. стороча и быв звязаный з парижсков выставков образох групы французскых малярьох, котры ся назвали *Анонимна кооперация малярьох* (15. апрѣль 1874). На той выставцѣ быв образ Клода Моне, названый *Импресия. Всход сонця*, зашто в умѣлецком часописѣ *Le Charivari* появила ся высмѣшна статья о выставцѣ под титулом *Выставка импресионистох*, але тота высмѣшна назывка стала ся назвов умѣлецкого напряма, хоть сама група по часѣ роспала ся. 

## Характерны черты в малярствѣ
Импресионисты зробили дефинитивный крок ку индивидуализации умѣлецкого процеса, вывольнѣню от всякых канонох и общых правил. Они были противници всякых идей и теорий, програмности, сюжетности, морализованя, характерных про «салонне» класичне умѣня. Они ся не старали о «чистоту жанра»: могли мѣшати бытовый образ и портрет, портрет и пейзаж  ани о композицию як едину штруктуру образа: намѣсто того розумѣли малярскый образ як моментку, зафиксовану объективом камеры, фрагмент натуры, увидженый на оболок, ци ай кроз ключову дѣрку. 

Они зачали мальовати даколькыма немѣшаныма фарбами, кладучи их едну при другой, не ослабльовали колор, напротив заставляли го через контрастность комбинаций мереконѣти, домогали ся ефекта чисто малярского переятя, бо в природѣ, подля них, суть лем чистые колоры, котры все по новому ся складують в людском приймованю. Тото росскѣпаня свѣтла ростоплюе линию, контур, детал. На их мѣсто приходить новый тип сюжета — характер, настрой, мелодия, схоплены малярьом без участи мысли. Образ ся складуе в малярску форму як симфония, вибрация колорох.

## В иншых умѣнях
В роках  дефиницию импресионизма апликовали и ку скулптурѣ. Ту ся выказала в намаганю передати момент руху, текучость форм, в намѣреной пластичной незавершености, сполудѣяню скулптуры зо свѣтлом.

Принципы малярского импресионизма потому зачали переношовати на музику, литературу, театер, хореографию, филм. Поужитя того термина в такых одношѣнях доста условне и частьов умѣлствознательох ся оспорюе.

## Жерела и одказы
* **Білоус П.**: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 
* **Кулаков В. А., Полётова Л. А. и др.** ИМПРЕССИОНИЗМ //Большая российская энциклопедия. Том&nbsp;11. Москва, 2008, стр.&nbsp;157 Верзия: 2016. Одчитане: 30.01.2021https://old.bigenc.ru/fine_art/text/2006604
* **Николюкин А. Н.** (ред.): Литературная энциклопедия терминов и понятий — Институт научной информации по общественным наукам — Москва: НПК «Интелвак», 2001   

## Референции
Ягер

**Ягер**,  *Eger*,  Agria,  *Erlau*,  *Jáger* — город з правами жупы, административный центер жупы Гевеш.

## Полога
Лежить на сѣверѣ Великой мадярской низины в югозападном передгорю Буковых гор. Узел автодорог и желѣзниць. Найблизше летиско — в Будапештѣ,  на югозапад.
## История
Ягер основав первый мадярскый краль Штефан I. (1000–1038),  котрый ту умѣстив и епископство, а од рока 1804 ту умѣщена и резиденция архиепископа. 

Монголскый впад до Европы в XIII. сторочу знищив векшу часть города, але пак ту была поставлена твердыня, котра помогла ся оборонити перед впадом Османох в року 1552, але в року 1596 при поновном штурмѣ Османы взяли город и зоставали ту до року 1687. З того часу захранив ся доднесь 35-метровый минарет, выразна доминанта Ягера.
;Исторично-архитектурны памяткы:
* замок, 1261
* готичный епископскый каштель,1470
* бароковый миноритскый костел, 1753

## Атракции
Ягер ся славить своим винарством од  XIII. стороча, найславнѣйша мѣстна файта — *Bikavér* (быча кровь). Од року 1996 в серединѣ юла ту держать рочный музично-винный фестивал *Egri Bikavér* (Ягерска быча кровь). 

Под городом суть прорыты  тунелох, де брали вулканичны туфы на ставбы. Теперь в тых тунелах умѣщены винны пивницѣ, де суть добры условия на вызрѣваня вина. В серединѣ августа держать рочный дегустачный фестивал *Szépasszonyvölgyi Fesztivál*.

17. октобра славлять день ягерского замка; в тот день вшиткы музеи ту мож навщивити задарь.

## Жерела и одказы
* ЭГЕР //**Большая российская энциклопедия**. Том&nbsp;35. Москва, 2017, стр.&nbsp;215 Верзия: 2020. Одчитане: 02.02.2021 https://old.bigenc.ru/geography/text/4939479
* 

## Референции


IMG 0449 - Hungary, Eger - Dobó Square.JPG|Центер, в позадю замок
EgerMinoriteChurch.jpg|Мин. костел
Eger minaret.jpg|Минарет
Egri Érseki Palota Látogatóközpont.jpg|Резиденция архиепископа


Катеґорія:Населены пункты Мадярьска
Бокшай (чеперушка)

**Бокшай** – фамілійноє имня.

* Йосиф Бокшай – пӯдкарпатськый маляр а ілустратор.
* Емилиан Бокшай – пӯдкарпатськый сященик, новинарь а сполоченськый актівіста.
* Алекса Бокшай – пӯдкарпатськый фотбаліста.
Велика мадярска низина

**Велика мадярска низина**, , давнѣйше  *Nagy Magyar Alföld*, морфологично представлять собов найзападнѣйшу часть евразийского степа, од котрого оддѣлена подковов Карпат. Обща плоха около .

Лежить на територии шѣстьох держав: Мадярщина, Румыния, Сербия, Словакия, Украина, Хорватия. Простерать ся од сѣвера на юг на , од запада на выход на .

## Мадярщина
На територии днешной Мадярщины лежать  циже 56% общой плохы Великой мадярской низины. Понижать ся од сѣвера на юг, а ей найвысша точка, горбок Гопортьок, з надморсков вышков  находить ся около села Нѣрбогат  в залѣсненом теренѣ и означена геодезичным знаком HP 1961. Найнизша точка, варошска часть Ялова,   *Gyálarét*, города Сегеда на югу Мадярщины з надморсков вышков 

Окрем того понижѣня од сѣвера на юг, понижать ся од западного и выходного края ку серединѣ, ку корыту Тисы, так же землѣ попри Тисѣ суть найнизшы.

## Румыния
В мадярской фаховой литературѣ тота сторона называна *Kelet-Alföld* (выходна низина). Складать ся з трьох части: Сатмарска низина,  *Câmpia Someșului*; Керешскый край,  *Crișana*; Темешварскый Банат,  *Banat*.

## Сербия
Сербска часть лежить во Войводинѣ и складать ся з Южной Бачкы,  Западного Баната и Выходного Срѣма.

## Словакия
Словацка часть называть ся Выходословацка низина, .

## Украина
Украинску часть Великой мадярской низины называють Подкарпатска низина,  *Закарпатська низовина*. Суть то найуроднѣйшы и про земледѣлску продукцию найвгоднѣйшы землѣ Закарпатской области.

## Хорватия
Хорватска часть складать ся з бывшой жупы Бараня,  *Baranja* и Выходного Срѣма,  *Srijem*.

## Жерела и одказы
* Alföld.2. //**Révai nagy lexikona**. 1. köt. Révai Testvérek Irodalmi Intézet Részvénytársaság, Budapest. 1911.  С.&nbsp;341.

## Референции

Катеґорія:Мадярьско
Катеґорія:Румыния
Катеґорія:География Сербии
Катеґорія:Словеньско
Катеґорія:Ґеоґрафія Україны
Катеґорія:Хорватия
Катеґорія:География Европы
Дендролоґія

**Дендролоґія** (ґрец. *δένδρον* (déndron) — „дерево, струм“ a *λόγος* (lógos) — „слово; наука“) є наука дослїджуюча дерева, крякы а ліаны. Є фахом ботанікы а заместнавать дендролоґув.

Єй походжїня є повязаноє из розвойом нїмецького лїсницьтва у половинї 19. столїтя. Роздїлює ся на далші фахы: лїсницькa дендролоґія, садовницьтво, овочницьтво а меліорачні країні управы. Дендролоґія занимать ся ай дослїджованём акліматизацїёв иноземных дерев а занимать ся тыж задачов дерев у екосістемох.

## Основні роздїлїня дерев

### Иглисті дерева
належать ту напримір сосна, ялиця, смерека, тис а далші

### Листяні леревa
належать ту напримір яблоня, грушка, бук, ясїнь, вульха а далші

### Крякы
належать ту напримір орґонина, врес, бзина а далші

### Ліаны
належать ту напримір ружа, блющ, гортензія а далші

## Одношіня з ботаніков
Дендролоґія ся часто замінять из ботаніков. Ботаніка дослїджоє вшыткы рослины а дендролоґія лем лїсні дерева. Дендролоґію мож розумити як пудкатегорію ботанікы.

Катеґорія:Ботаніка
Карпатска котлина

**Карпатска котлина** або **Паннонска котлина** — територия, ограничена на сѣверѣ и выходѣ Карпатами, на западѣ Алпами, на югу Динарскыма горами. В днешной добѣ в границях той територии цѣлком положены Мадярщина и Словакия, а часточно лежать Австрия, Босния и Герцеговина, Румыния, Сербия, Словения, Хорватия, Украина и Чешска република.

Плоха Карпатской котлины чинить около . Геологично е то меджигорне тектоничне понижѣня, в сучасности заповнене лесом и алувийом. В геологичной минулости было то море, солене, полусолене, наконець солодководне, котре по тектоничных ссувах стекло и высохло. Третьогорны версти указують ся лем на крайох котлины, иншак покрыта она штвертогорныма ай поводневыма верстями о грубинѣ . Карпатска котлина стала ся барз важным земледѣлскым регионом з ровнинами, покрытыма великыми просторами лесовых земель, котры надзвычайно уродны. Хоть атмосферичны выпады не суть богаты, их звыкло быти доста про ростлины. 

Гидрографично е то базен середного току Дуная, котрый ся дренуе его притоками Тиса, Драва, Сава и др.

Найвекшы городы суть: Будапешт (Мадярщина), Белград (Сербия), Загреб (Хорватия), Братислава (Словакия), Темешвар (Румыния).

## См. тыж
* Велика мадярска низина
* Мала мадярска низина

## Жерела и одказы
* 
* Alföld.2. //**Révai nagy lexikona**. 1. köt. Révai Testvérek Irodalmi Intézet Részvénytársaság, Budapest. 1911.  С.&nbsp;341.
* СРЕДНЕДУНАЙСКАЯ НИЗМЕННОСТЬ // **Большая российская энциклопедия**. Том&nbsp;31. Москва, 2016, стр.&nbsp;118 Верзия: 2017. Одчитане: 05.02.2021

## Референции

Катеґорія:Мадярьско
Катеґорія:Румыния
Катеґорія:География Сербии

Катеґорія:Словеньско
Катеґорія:Україна
Катеґорія:Хорватия
Лес

**Лес**,  *loess*, *aeolian soil*, *brickearth limon*;  *Löss* / *Löß* — континентална еднородна, обычайно непасмовита, пухка седиментна горнина плово-жовтого колору з вапняниково-пѣсковатыма включѣнями, зложена переважно порошистыма зеренками. 

## Характеристика
Пороватость . Характерный значный став карбонатох калция. Обсяг порошистых зеренок (великости ) в лесѣ — над 60&nbsp;%. Складать ся переважно зоз зерен кварцу, польовых шпатох, слюд. Обсягуе мушлѣ тай кости и зубы ссавцьох. Легко розмокать и розмывать ся: при силном звогчѣню в товщах лесу взникають осѣданя, грозны про ставебництво. Ропознавають "студеный" лес  (зоз слѣдами вѣчно замерзлой землѣ) и "теплый". Лес росширеный в Европѣ, Азии, Сѣверной и Южной Америцѣ, переважно в степовых и полупустынных районах мѣрного пояса. Грубость лесу мѣнять ся од единиць до даколькых соток метрох (в Китаю и Середньой Азии до ), горнина в сподных горизонтах силно збита. Особливость лесу — наглый спад моцности штруктурных повязань при звогчѣню, што веде до вывою лесового псевдокарсту, утратѣ носных властностей грунтох, взнику ссувох и подобне. Лесы занимають до 2/3 плох во степовых и лѣсостеповых зонах.

## Походжѣня
Дискузия о походжѣня лесу держить уже над 150 рокы. Його приписовали оддѣяню вѣтру, дождьовых и топленых снѣговых або глечерных вод, вывѣтрьованю або периодичным промерзаням материнской горнины, вулканизму, козмичному порохови, усѣдованю в рѣках, озерах и морях. Популарны суть теории вѣтрового, грунтового и комплексного походжѣня лесу.

## Жерела и одказы
* **Білецький В. С.**: Лес //Мала гірнича енциклопедія. В 3 т. — Донецьк: Донбас, 2007  Том 2.   С.&nbsp;22
* **Петров О.В.** (гл. ред.) Геологический словарь в трех томах. Изд. третье. — СПб.: Изд-во ВСЕГЕИ.   Том&nbsp;2 С.&nbsp;134 Одчитане: 2023-01-26

## Референции
Середня Азія

**Середня Азия**,  *Central Asia* — централный регион Азии, простертый от Каспийского моря на западѣ до границѣ зоз западным Китаем на востоку. Тот регион межуе на сѣверѣ з Россиев, а на югу з Ираном, Афганистаном и Китаем. 

## Зложѣня
Регион загорнюе пять бывшых совѣтскых републик:

## Спор о дефиниции и вплыв
В процесѣ формованя, од року 1925 по 1936, в СССР были створены четыре союзны републикы (Кыргызска ССР, Узбекска ССР, Таджикска ССР, Туркменска ССР), котры довъедна творили Середнеазийскый економичный район (называный тыж «републикы Середней Азии»). О Казахстан там не ишло, але кедь думали о вшиткых пятьох републиках, тогды означовали: «Казахстан и Середня Азия».

Од року 1990 заведено нове понятя — *Централна Азия*, котре все вецей хосноване в научной литературѣ и в каждоденном ужитю. В року 1992 президент Казахстана Нурсултан Назарбаев на самитѣ штатох Середней Азии понукнув намѣсто означѣня «Середня Азия и Казахстан» хосновати «Централна Азия». Того ся держить и *Encyclopædia Britannica*, котра не одличуе понятя «Середня Азия» и «Централна Азия», а оба понятя трактуе як «Central Asia».

Выданя UNESCO *History of the Civilizations of Central Asia*, опубликоване в року 1992, означать регион *Central Asia* як "Афганистан, сѣверовосточный Иран, сѣверный и середний Пакистан, сѣверну Индию, западный Китай, Монголию и бывшы совѣтскы середнеазийскы републикы".

Исторично о вплыв в регионѣ усиловали ся Британия, Россия, а тыж Персия и Китай.

## Жерела и одказы
* 
* 

## Референции
Астана

**Астана**,  *Астана* / *Astana*;  скоршы назвы **Акмо́линск** (до 1961), **Целиногра́д** (1961–1992), **Акмола́** (1992–1998), **Нур-Султа́н** (2019–2022,дословно *«Свѣтлый пановник»*) — главный город Републикы Казахстан од 10. децембра 1997. Положеный на сѣверѣ штату, на  рѣцѣ Ишим, узел на скрижованю Южносибирской и Трансказахстанской желѣзниць.

## История
Город *Акмолинск* быв закладеный в року 1824 яко российскый военскый форпост, в року 1868 став ся административным центром, в року 1939 областным центром. Вызнам города надобрѣ вырос, коли в серединѣ  влада зачала кампанию нерушаных земель и парлагу, тогды в роках 1960–1965 быв основаный регион з пятьох сѣверных казахскых провинций, а *Целиноград* став ся центром того *края* (региона). Ту было выбудовано вельо выгледовных, научных и едукачных высшых инштитуций про сферы педагогикы, земледѣлства, медицины и ставебництва. Коли Казахстан зыскав независимость, назва города в року 1992 была змѣнена на казахску *Aqmola*, “Бѣлый гроб”. В року 1994 влада зачала переношовати главный город з *Алматы* до *Акмолы*, тот процес быв завершеный в року 1997, и на другый рок назва *Aqmola* была змѣнена на *Astana*, “Главный город”. Президент Нурсултан Назарбаев вытратив великы грошѣ на радикалне росширѣня и реконштрукцию  Астаны, были наяты японскы и британскы архитекторы, и в часѣ его президентства город ся динамично розвивав. 20. марца 2019, на другый день по одходѣ Назарбаева з уряду президента, быв город прейменованый на Нур-Султан, на его честь; наконець, по протестах сполоченства 17. септембра 2022 назад вернули стару назву.

## Жерела и одказы
* 
* 
* Об установлении границ районов города Астаны — столицы Республики Казахстан. '''Постановление Правительства Республики Казахстан от 16 марта 2018 года № 131'''. 
* 

## Референции
Ракошино

**Ра́кошино**,  *Beregrákos*,  *Rákošín* — село в Мукачовском районѣ Закарпатской области Украины.

## Административа
;Администрация:
:89620, Закарпатська обл., 
:Мукачівський р-н, с. Ракошино, 
:вул. Дружби, 20; +380 3131 74-2-21

Од року 2020 входить до Великолучковской громады.

## Полога
Лежить на правому березѣ рѣкы Латорицѣ на автомагистрали Ужгород – Мукачово за  од районного центра.

## История
Перва документална упоминка о селѣ на запад од Мукачова, названом *Rakus* (Ракуш), датована роком 1332. Назва походить од едного рамена рѣкы Латориця, а подля Легоцкого, людовы переказы споминають, же в том мѣстѣ рѣкы бивно ся трафляли ракы.

В року 1910 зоз 2726 обывательох села  *Beregrákos* были ,  и . До Трианона село належало ку Латорицкому округу (Latorcai járás) жупы Берег.

В року 1911 отворила ся «людова библиотека», котра мала 150 книг. 22. марца 1919 в селѣ установила ся совѣтска влада, котра ся передержала 39 днѣ, зачим село окуповало румынске контрареволучне войско, а в маю передало го чехословацкой владѣ, подля Трианонского договора.

В року 1930 зоз 3167 обывательох  *Rákošín*-a были , , , , , 15 — чужоземцѣ. Державны уряды: нотарскый, поштовый, жандарскый. Школы: чешска (4 класы), русинска (3 класы), реформатска мадярска (2 класы), грекокатолицка (1 класа).

26. октобра 1944 Червена армада выслободила село од мадярской окупации, але не передала го чехословацкой владѣ, а установила совѣтску военску администрацию.  обывателѣ села выказали свою дяку «возъеднати ся з матерьов Совѣтсков Украинов» и выбрали Дмитра Ковача и Петра Варгу за посланцьох на зъѣзд народных комитетох Закарпатской Украины до Мукачова. До року 1969 в селѣ збудовали , з них 530 з помочов державы, новый клуб на , стадион на , дом служеб; отворены двѣ середнѣ, три восямрочны, три зачаточны школы и школа з интернатом, шѣсть библиотек з фондом ; болниця на 50 постелей, амбуланты, аптека, дѣточа конзултация, де затруднены довъедна  здоровництва, котры первый раз в истории дали можность обывателям села бесплатно ся лѣчити.  села упали геройсков смертьов в рокы Другой свѣтовой войны, их память сокотить монумент в центрѣ села.

## Вызнамны родаци
* Володимир Микита (*1931), народный малярь Украины 

## Жерела и одказы
* **A történelmi Magyarország** atlasza és adattára 1914 
* **Sebestyén Zsolt**: Bereg megye helységneveinek etimológiai szótára http://mek.oszk.hu/11600/11640/11640.pdf
* **Ярослав Достал**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  Ярослав Достал. Підкарпатська Русь (Закарпаття періоду Чехословацької республіки: 1919–1938)
* **Неточаєв В. І., Шершун І. М.**: Ракошин // Тронько П. и др. (ред.) Історія міст і сіл України. Том 7. Закарпатська область. К. 1969. — Сс.412–421.  Одчитане: 2021-01-09
* 
* 
* 
## Референции

 
Катеґорія:Населены пункты Украины
Великый Трианон

**Великый Трианон**,  *Grand Trianon* — каштель в кертовом ансамблу Версайского замка. Поставленый в штилу бароко. В том каштелю 4. юна 1920 державы, што выграли Перву свѣтову войну, подписали мирный договор з Мадярщинов, котрый накреслив ей новы стѣснены границѣ и драстично ограничив ей права.

## История
В року 1685 краль Луи XIV. купив од монахох село Трианон под Парижом и в роках 1670–1672 там дав выбудовати каштель, названый *Порцелановый Трианон*. Тот каштель простояв 15 рокы, а пак перестав радовати краля и в року 1686 быв збуряный.
 
Каштель, поставленый на жадость краля Луи XIV. архитектором Жюлом Ардуеном-Мансаром в року 1687 на мѣстѣ бывшого *Порцеланового Трианона*, спорудженый под вплывом италианской архитектуры, быв зовсѣм иншого штилу, обкладеный ружовым мрамором. Занимать партерову будову, окружену внуторным двором с едного боку и садами с другых. Балустрада иде по плоскому покрытю, давнѣйше украшеному скулптурами дѣти, декоративныма вазами ай иншыма фигурами. Од зачатку каштель служив за родинный притулок самого краля Луи XIV., пак при наступных пановникох служив переважно як бываня про их высокых гостьох. Быв даколько разы реконштруованый, найвеце ся до того дали Наполеон Бонапарт и Шарл де Голл.

## План и архитектура

При входѣ до каштеля з главного приступа (алея Трианон) отварять ся великый *двор чести*,   *cour d'honneur*, котрый ся уперать в колонаду, звану (подля тестаменту краля Луи XIV.) *Перистил*, яка злучать сѣверну и южну части каштеля. За колонадов з боку заднього фасада простерать ся регуларный парк. Сѣверна часть продовжена перпендикуларным крылом в паркову зону. Зо свого боку, тото крыло продовжено тыж перпендикуларным крылом, званым  Трианонон-су-Буа, де в року 1963 президент Шарл де Голл умѣстив свою резиденцию.

## Жерела и одказы
* 

## Референции
Академия

**Академия** — общество образованых люди, организоване про розвой умѣлства, наукы, литературы, музикы ци даякой иншой културной або интелектуалной сферы. 

Назву академии носять тыж дакотры престижны шпециалны середны школы, напримѣр военскы або морскы, земледѣлскы або умѣлскы, бизнисовы. В сучасности понад 50 держав свѣта мають хоть лем едну академию.

## Етимология
Зачаточно  *Ἀκαδήμεια* была назва филозофской школы Платона, котру створив в року 387 до н. е., але пак тото слово зачало означовати в широком понятю едукачну инштитуцию або групу ученых.

## Жерела и одказы
* АКАДЕМИЯ //**Большая российская энциклопедия**. Том&nbsp;1. Москва, 2005, стр.&nbsp;323 Верзия: 2016. Одчитане: 11.02.2021https://web.archive.org/web/20231009181444/https://old.bigenc.ru/education/text/1805955
* 

## Референции
Баскин-Роббинс

Продавалня Baskin-Robbins, Тайван

Baskin-Robbins по свѣтѣ, 2009

**Баскин-Роббинс**,  *Baskin-Robbins* — компания, котра провадить интернационалну змерзлинарску торгову сѣть. Сѣдлиско компании ся находить в Массачузетсу, США. Компания мать довъедна понад 7500 торговых точок, з котрых около 2500 суть в самых США. Фунгуе в 50 штатох по цѣлом свѣтѣ.

## История
Взникла в року 1945. Одтогды доднесь принесла на торг около 1000 файт змерзлиновых присмакох.

## Росширѣня
Найвекше росширѣня компания мать передо вшиткым в Сѣверной Америцѣ (США, Канада), Середньой Америцѣ и Карибском мори (Мексико, Гондурас, Панама, Доминиканска република), Южной Америцѣ (Колумбия, Еквадор), в Азии (Бахрейн, Бангладеш, Бгутан, Вьетнам, Индия, Индонезия, Йемен, Казахстан, Катар, Китай, Кувайт, Малайзия, Малдивы, Непал, Оман, Пакистан, Саудска Арабия, Сингапур, Споены Арабскы Емираты, Таджикистан, Тайван, Тайланд, Филипины, Шри Ланка, Южна Корея, Япония), в Австралии (Австралия, Новый Зеланд), в Европѣ (Азербайджан, Армения, Бѣлорусь, Дания, Ирландия, Испания, Латвия, Нидерланды, Португалия, Россия, Споене кральовство), в Африцѣ (Египет, Южноафрицка република, Маврициус).

## Одказы
*
387 до н. е.

## Подѣи
* Платон отварять филозофску школу  *Ἀκαδήμεια*, котра екзистовала через стороча и послужила прообразом академичных научных и едукачных инштитуций во свѣтѣ.

## Уродили ся

## Умерли

## Жерела и одказы
* **Хронология**: //

## Референції
332 до н. е.

## Подѣи
*  Александер Великый основав в устю Нила город Александрия, котрый ся неодовга став центром елинистичного свѣта.

## Уродили ся

## Умерли

## Жерела и одказы
* **Хронология**: //

## Референції
Александрия

**Александри́я**,  *Ἀλεξάνδρεια* (Alexandreia),   *الإسكندرية* (al-ʾIskandariyyah) — город в устю Нила, главный морскый пристав и другый найвекшый город Египта. Простерать ся над  вздовж берега Середоземного моря.

## Полога
Лежить на западном краю делты Нила, оддалена од главного города Каиро о  на сѣверовыход. Плоха города . 

## История
Александрия была основана Александром Великым в року 332 до н. е. Быв то в минулости еден из найвекшых городох Середоморя и центер елинистичной наукы и културы, неодовга од момента основаня аж до ей завойованя  в року 642 — главный город Египта. 

В року 30 до н. е. Александрия, повоевана Римлянами, ставать ся римсков провинциев, а од конця IV. стороча частьов Византской империи, але в обох припадах зоставать великым културно-економичным центром.

Под Арабами, утративши статус главного города ставать ся переважно центром морской торговлѣ и ремеселной продукции, од XV. стороча просперуючым транзитным пунктом меджи регионом Червеного моря и Середоморьом.

По основаню Каира (969) Александрия зачинать упадати: в добѣ проспериты мала , але в року 1517 была завоевана и спустошена Османами, пережила период епидемий и в року 1798 тото число упало до . Обродила ся од зачатку XIX. стороча, коли в року 1819 были выставлены новы лодярнѣ и канал Ел-Махмудия, а в року 1856 — желѣзниця од Каира.

Александрия ся ставать модерным козмополитичным городом, мало што маючым зо своев давнинов, великым центром процвѣтаючого бизниса памутовой продукции, все векшу роль мать бизнис Леванта. Въедно з тым, выросле привязаня ку долинѣ Нила, а з ним приток домородцьох з глубины Египту вели ку наростаню национализму.  Александрия была силно збомбардована при завоеваню Египта Британиев (1882), одбудована и обернута на колониалный пристав на вывоз памута и военску базу британской флоты. Наступно стала ся едным центром ослободителного боя в роках 1919–1921, 1923–1924, 1927, 1930, 1945–1948, 1950–1951.

## Днешня Александрия
;Характер:Теперѣшня Александрия — найвецей европеизованый город Египта. Од приставового пасма оддѣленый палмовыма алеями. Стара часть хаотично забудована, заховали ся памятникы з добы кральовства Птолемейох и новшы. Нова часть прямокутно спланована, з широкыма булварами, парками, каштелями и помпезныма будовлями.
;Економика:Великый торгово-промысловый центер. Рафинерии ропы, подприятя хемичны, металургичны, машинарскы, лодярскы, радиоелектронны, автомонтажны, текстилны, потравиновы. Продукция цѣмента, переробка аграрных продуктох, ремесла. В подгородѣ Александрии — лѣтны морскы купелѣ.
;Наука и култура:Научно-выгледовны инштитуты океанографии и рыбарства, гидрологии. Универзита од року 1942. Музей греко-римской добы, што мать археологичну колекцию з Александрии и околиць, зберану од року 1892. Музей вытварного умѣлства (1952). Од року 1985 регуларный Меджинародный филмовый фестивал Середоморского региона.

## Жерела и одказы
* 
* **Виноградова Н. В., Маринович Л. П. и др.**: АЛЕКСАНДРИЯ //Большая российская энциклопедия. Том&nbsp;1. Москва, 2005, стр.&nbsp;451 https://web.archive.org/web/20231031235855/https://old.bigenc.ru/geography/text/1811148 Верзия: 2016. Одчитане: 13.02.2021] 
* 

## Референции
Мирон Будински

**Мирон Будински**, *19. фебруара 1931, Руски Керестур – †2. юния 2018, Нови Сад — 
познати писатель и професор медзи Руснацами у Войводини.

## Животопис
Мирон Будински ше народзел у Руским Керестуре 19. фебруара 1931. року. Оцец му бул познати друкарски роботнїк и вельорочни театрални аматер у Руским Керестуре. Мирон основну школу закончел у своїм валалє, а 1. класу нїзшей ґимназиї школского 1943/44 року у Ужгородзе. 2, 3. и 4. класу нїзшей ґимназиї зоз одличним успихом закончел  у Руским Керестуре и бул ошлєбодзени од покладаня малей матури. Висши класи ґимназиї зоз вельку матуру закончел у Бачким Петровцу 1951. року, а Природно-математични факултет у Беоґрадзе 1955. року.

Уж такой по законченю студийох, школского 1955/56 року, роби як професор у ґимназиї у Старей Пазови, а вец у индустрийней школи зоз практичну обуку од 1957. по 1960. рок. Од 1960. року постава асистент на Технїчним факултету у Новим Садзе и ту роби полни єденац роки. Потим роби як професор математики у ґимназиї у Србобранє од 1971. по 1973. рок. И, 1973. року, ше конєчно враца на место фахового сотруднїка на Технїчни факултет у Новим Садзе и ту остава по 1996. рок, кед одходзи до пензиї. Умар у новосадским шпиталю, после чежкей хороти, 2. юния 2018. року. Поховани 5. юния 2018. року на Новосадским теметове.

## Творчосц
Мирон Будински охабел вельки шлїд у рускей литератури, витвореней на войводинских просторох. Велї ґенерациї школярох у рамикох школскей лектири читали його „Воденїчку на стриберним потоку“, а його писнї и приповедки читали у „Пионирскей заградки“. Будински єден спомедзи перших пейцох руских писательох постал член Дружтва писательох Войводини од 1971. року. Було му то вельке припознанє за кнїжку сказкох за дзеци „Воденїчка на стриберним потоку“, єдину кнїжку на руским язику котра дожила три свойо виданя!

Старши любителє рускей литератури уж од 1948. року у календарох, а од 1952. року и у часопису „Шветлосц“ мали нагоду читац його поетски и прозни витвореня аж по 1970. рок, кед пре обєктивни причини престал активно сотрудзовац зоз руску периодику. Алє, його твори були и далєй заступени у наших антолоґийох, а обявйовани су и на сербским, словацким, українским, македонским и румунским язику. То найлєпши доказ же твори Мирона Будинского здобули тирвацу вредносц и достойне место у рускей културней скарбнїци.

## Источнїки и вязи
* 

## Референции
Звонимир Няради

**Звони́мир Няра́ди**, *14. фебруар 1966, Руски Керестур, Войводина, Сербия –  Руски Керестур, Войводина, Сербия — дольноземскый русинскый поет и литературный критик.

## Биография
По закончѣню гимназии в Руськом Керестурѣ штудовав русинскый язык и литературу на универзитѣ в Новом Садѣ. Выступовав з властнов творбов в додатку *Литературне слово* ку новинцѣ *Руске слово*, в часописах *Мак*, *Шветлосц*  Опубликовав двѣ поетичны зберькы (1987, 1990), на основѣ котрых критикы означили го за едного з найталентованѣйшых поетох молодшой генерации серед войводянскых Русинох. Його лирика интелектуална и наповнена роздумами о свѣтѣ и о своем мѣстѣ в нему. Веце разы быв лавреатом рочного фестивалу *Струни шерца* в Руськом Керестурѣ.

Няради розумѣв роль поета як поважну повинность перед своим народом, указав свое высокое усвѣдомлѣня истории, быв хроникарь, прямый свѣдок и участник тогдышных переломных часох.

## Творба
Звонимир Няради, подля критикох, «лишив за собов найсубтилнѣйшу поезию в русинской литературѣ вообще», «належить ку найлѣпшым русинскым поетам Югославии».
За живота выдав лем двѣ книжочкы, а третя, сумарна, му вышла посмертно, котру успорядив Ваня Дула:
* Обшеднути зоз цинями. — Нови Сад: Руске слово, 1987;
* Особне нєбо. Писнї. — Нови Сад: Руске слово, 1990;
* Капка ми ружа до ока. — Нови Сад: Руске слово, 2015. 
Посмертный Нярадийов *magnum opus* обсягуе двѣ зберькы поезий (*Обшеднути зоз цинями*, 1987 и *Особне нєбо*, 1990), кy тым доданы зложены ним поетичны доборы (*Врацанє ґу гвиздом*, 1988; *Сон о пиcнї*, 1992; *Добудовйованє нєба*, итд.). Помимо того, за Нярадийом остало цѣле море поезий в рукопису, котры представляють собов материал, ещи лем чекаючый на изглядователльох и упорядникох, а там наявна и поезия на сербском языку.

Выступовав тыж як литературный критик, котрый росширив простор толкованя новочасной русинской поезии, указав ся способным розумѣти и оцѣнити «иншу од своей поезию.... тактично, истиха, глубше, учуленѣйше, але все на справедливый способ», чим пересягнув границѣ на котрых стали найлѣпшы попередны критикы..

## Жерела и одказы
* Наталия Дудаш: Звонимир Няради //Русински/руски писнї. — Нови Сад: Руске слово и Орґанiзацiя Русинiв у Мадярску, ОРРУМА; Нови Сад, 1997, 
* Ваня Дула: Особне нєбо и цудза жем  //Шветлосц, 2016, №3,  
* Олександр Дуліченко: Няраді Звонімір (Няради Звонимир) // 
*  
* 
* 

## Референции
Клавдий Птолемей

**Кла́вдий Птолеме́й**,  *Κλαύδιος Πτολεμαῖος*,  *Claudius Ptolemaeus*,  –  — елинистичный астроном, астролог, математик, механик, оптик, теоретик музыки и географ из египетской Александрии. 

## Геоцентрична система свѣту
Найвеце познатый як автор геоцентричного моделу свѣту. Математичный модел свѣту од Птолемея мав глубокый вплыв на середновѣку астрономию, быв он геоцентричный и постуловав, же явно неправилны траектории Сонця, Мѣсяця и планет насправдѣ были комбинациев даколькых регуларных круговых рухох, позорованых в перспективѣ з нерухомой Землѣ. Птолемей выхосновав роботы попередных астрономох, котры до нас не дошли, хоть и не одкликовав ся на них. Тото засвѣдчив Тихо Браге, котрый указав на конкретны припады резултатох, якых автором не годен быв быти Птолемей. 

Хоть модел Птолемея быв фалошный, его софистичны математичны формулы и таблицѣ дозволяли наступным астрономам при вецейразовых коректурах хосновати тот модел такой через повдруга тысячроча, аж докля  на объявив законы руху планет.

## В иншых науках
;Астрология:Птолемей не поважовав астрологию за псевдонауку, е автором четыритомного астрологичного трактата *Тетрабиблос*. 
;География: Географичны трактаты Птолемея (8 книг), де занимать ся переважно картографиев, захранили свою вартость до XVII. стороча (42 выданя за рокы 1475–1600).
;Математика:В истории математикы заняв Птолемей честне мѣсто. Став ся автором первых таблиць тригонометричных функций и новатором в сферичной тригонометрии.
;Механика:Византска енциклопедия X. стороча *[[Суда (енциклопедия)|Суда]]* подавать, же Птолемей мав написаны тыж три книгы о механицѣ, але о тых до нашого часу нич инше не дошло.
;Музика:В трактатѣ *Гармоника* (3 книгы) подав теорию звуковысотной системы (гармонии) в музицѣ своей добы.
;Оптика:В оптицѣ (5 книг) Птолемей подавать законы ламаня и одбиваня свѣтла, властности зеркал, яко первый описуе атмосферну рефракцию. Розберать розличны зроковы кламы, зокрема пояснять видяче ся звекшѣня небесных свѣтил при горизонтѣ.

## Жерела и одказы
* 
* 
* **Городецкий М. Л., Лебедев С. Н.** ПТОЛЕМЕЙ //Большая российская энциклопедия. Том&nbsp;27. Москва, 2015,  Верзия: 2018. Одчитане: 12.02.2021https://old.bigenc.ru/philosophy/text/3172334

## Референции

Катеґорія:Астрономы
Катеґорія:Учены
Катеґорія:Старовікый Рим
Социалистична Федеративна Република Югославия

**Социалистична Федеративна Република Югославия**, покуртано **СФРЮ**, бесѣдно **Югославия**, Друга Югославия — многонародностный штат на юговыходѣ Европы, створеный по закончѣню Другой свѣтовой войны як федерация социалистичных републик и роздѣленый в роках  на окремы републикы в процесѣ политичной, економичной кризы и домовых войн.

;Змѣна назв штату (конштитуция 1963):
*1945, 29. новембер – 1963, 7. апрѣльФедеративна Народна Република Югославия (ФНРЮ)
*1963, 7. апрѣль – 1992, 27. апрѣльСоциалистична Федеративна Република Югославия (СФРЮ)

## Основаня штату
В новембрѣ 1945 перешли парламентскы выберанкы, на котрых 90% вот достав Народный фронт Югославии под проводом КПЮ. 29. новембра 1945 Закладаюча скупщина ликвидовала монархию и выгласила Федеративну Народну Републику Югославию
(ФНРЮ), загорнюючу 6 републик (Словения, Хорватия, Босния и Герцеговина, Сербия, Черногория, Македония), з котрых кажда мала свою владу, представителный орган (скупщину) и конштитуцию. В Сербии двѣ провинции, Войводина и Косово, достали автономный статус, котрым ся вызнавала их народностна шпецифика. На зачатку быв приятый яко взор модел СССР.

## Самоурядный социализм
Але в року 1948 совѣтске шефство неудачно попробовало одсунути Й. Броза Тита з ведучых позиций, што привело наконець 15. октобра 1949 ку розрыву дипломатичных односин, и Югославия розвивала ся подля властного моделу, самоурядного социализма, одвергла колективизацию земледѣлства, завела торжны принципы газдованя, доставала помочь од западных штатох. В року 1953 была прията нова конштитуция, де на челѣ федерации стояв президент (тот пост занимав в роках  Тито). Югославскый модел, наперек федерализму, быв высоко централизованый  и владу твердо держала Комунистична партия Югославии (од року 1953 Союз комунистох Югославии). Але в роках 1953, 1963 и 1974 поступно были прияты новы конштитуции, котры все вецей влады передавали од федералного уровня на уровнѣ републик, комунит (opštine) и економичных подприять, каждое з котрых справовала властна рада роботникох. Федералный парламент (Skupština) мав двѣ коморы: *Федералну комору* з 220 депутатох од роботницкых рад, комунит и сполоченскых организаций и (верхню) *Комору републик* з 88 делегатох од републичных скупщин. Подля конштитуции 1974 Титови было придѣлене доживотне президентство, а автономным краям Войводина и Косово — права републик. Поступна децентрализация ослабляля твердость влады. Зачаточно, в роках , быв досягнутый знаменитый економичный рост, але дале ся розвой спомалив. В  роках выросла инфлация и безроботя, котры рады роботникох часто поправляли неконтролованыма позычками. Од року 1983 Меджинародный валутовый фонд зачав жадати тверду економичну рештруктуризацию, што привело ку наростаню старых конфликтох и ворожнѣ в сполоченствѣ. Тото наконець ся стало еднов з причин роспада Другой Югославии.

## Жерела и одказы
* 
* **Путятин В. С.** ЮГОСЛАВИЯ //Большая российская энциклопедия. Том&nbsp;35. Москва, 2017,   Верзия: 2017. Одчитане: 21.02.2021 

## Референции

Катеґорія:Бывшы штаты
Югославия (вызнамы)

**Югославия**, циже «Земля южных славянох», може означовати обще понятя вшиткых територий, заселеных южныма славянами, котры суть на Балканскум полуостровѣ, або дакотры заниклы федеративны штаты на тых териториях. 

## Федерации Югославии
Три реалны федерации носили назву Югославия, але в часѣ Другой свѣтовой войны была тыж выголошена провизорна
* **[[Демократична Федеративна Югославия]]**  .
# **[[Кральовство Югославия]]** з рокох  (респ. 1943, 1945), инша назва ***[[Перва Югославия]]***
# **[[Социалистична Федеративна Република Югославия]]** (СФРЮ) , взникла по Другой свѣтовой войнѣ, иншы назвы *[[Федеративна Народна Република Югославия]]*, ***[[Друга Югославия]]***
# **[[Союзна Република Югославия]]** (СРЮ), котра екзистовала в роках  яко федерация Сербии и Чорной Горы, называна тыж   ***[[Третя Югославия]]***

## См. тыж
* Кральовство Сербох, Хорватох и Словенцьох (1918–1929)
* Напад НАТО на СРЮ
* Роспад Югославии
* Югославия
* Югославы

Катеґорія:Бывшы штаты
Кральовство Сербох, Хорватох и Словенцьох

**Кральовство Сербох, Хорватох и Словенцьох**, курто **Кральовство СХС**,  *Kraljevina Srba, Hrvata i Slovenaca*,  *Краљевина Срба, Хрвата и Словенаца* — заниклый штат на Балканѣ, котрый екзистовав в роках . Од 3. октобра 1929 перетвореный на **[[Кральовство Югославия]]**,  *Краљевина Југославија, Kraljevina Jugoslavija*.

## История
По тому, як Австро-Мадярщина была поражена в Первой свѣтовой войнѣ, Парижска мирна конференция вытычила основу новых штатных границь на Балканах. Основным бенефициаром того стало ся новостворене *Кральовство Сербох, Хорватох и Словенцьох* (1918–1929), до котрого вошли бывшы уже перед тым независимы кральовства Сербия (въедно з контролованов Сербами Македониев) и Чорна Гора, а тыж Хорватия, Босния и Герцеговина, австрийскы територии в Далмации и Словении и мадярскы землѣ на сѣвер од  Дуная.

Южнославянскы землѣ, котры были в роспадаючой ся Австро-Мадярщинѣ 29. октобра 1918 выголосили о розорваню з империев и створѣню властного штату Держава Словенцьох, Хорватох и Сербох. Тот куртоживучый и невызнаный штат неодовго став частьов новоствореного кральовства.

Зоз такым многонародностным кральовством взникли великы тяжкости. Хорваты хотѣли были федеративну штруктуру, котра бы зважала на рознородность традиций, тогды як Сербы были за унитарну державу, котра бы зъединила свое пестре обывательство в еден монолит. Взяло верх унитаристске рѣшѣня, конштитуция з року 1921 установила высокоцентрализовану державу под владов сербской династии Караджорджевичох, в котрой законодарна влада належала въедно з монархом и Скупщинѣ (сойму). Краль меновав Кабинет министрох и лишав за собов значны вонкашнополитичны прерогативы.

В року 1919 четыре меншы болгарскы територии на юговыходѣ, меджи нима Струмица, были одступлены новоствореному кральовству. В року 1925 Албания одступила пограничну територию з монастырьом Святого Наума. 

Усилуючи ся звладати локалны национализмы,  краль Александер I. Караджорджевич 6. януара 1929 выгласив кральовску диктатуру, зрушив конштитуцию, роспустив Скупщину, яко збыточных «посредникох меджи кральом и народом», и 3. октобра 1929 прейменовав державу на *[[Кральовство Югославия]]*. Краль быв пересвѣдченый, же сербскый, хорватскый або словенскый национализм мусить ся уступити перед высшов идеев югославского (южнославянского) патриотизма.

## Жерела и одказы
* **Задохин А. Г., Низовский А. Ю.** Пороховой погреб Европы. — М.: Вече, 2000. — 416&nbsp;с. (Военные тайны ХХ века).   Одчитане: 25.02.2021 стр.&nbsp;147 
* **Кузьмичёва Л. В.** КОРОЛЕВСТВО СЕРБОВ, ХОРВАТОВ И СЛОВЕНЦЕВ // Большая российская энциклопедия. Том&nbsp;15. Москва, 2010, стр.&nbsp;349  Верзия: 2016. Одчитане: 24.02.2021https://web.archive.org/web/20240416052904/https://old.bigenc.ru/world_history/text/2098983
* 
* 

## Референции

Катеґорія:Бывшы штаты
Катеґорія:Штаты і теріторії, котры основаны 1918
Юрий Герц

**Юрий Герц**, *27. фебруар 1931, Лохово, Подкарпатска Русь, Чехословакия – †15. септембер 1992, Ужгород, Украина&nbsp;— русинскый малярь з Подкарпатя.

В року 1955 закончив Ужгородске училище ужиткового умѣня, де его учителями были Йосиф Бокшай, Адалберт Ерделий, Федор Манайло. Член Сполку малярьох Украины (1969), Заслуженый умѣлець Украины (1990), Шевченковскый лавреат (1994), Народный умѣлець Украины (2003).

## Творба
Блискачый послѣдовник манайловской традиции духовности и людовости в малярствѣ. Майстер вельофигурных жанровых композиций. Пасионарный малярь народных вѣровань, обрядох, звычайох и бытя Карпатского краю. Умѣлець неповторного ай своефайтового многофаребного штилу, комбинуючого французскый поинтилизм, византскы рафинованы мозаикы и середновѣкы окенны витражы.

В совѣтской добѣ его псевдомажорны полотна зображовали щастливый колгоспный живот, чим заспокоив потребы официалного соцреализму. В роботах, котры не были мальованы про публичность, Ю.&nbsp;Герц обертав ся ку карпатскому фолклору. В постсовѣтском периодѣ ся заглубив до верховинской тематикы, главно святочных традиций, яко колядованя на Роздво, вертеп итп.

Шевченковску награду достав за цикл робот *Фарбиста Верховина*.
;З творбы:
* Свято на Верховинѣ (1970) 
* Пѣсня Верховины (1975), 
* Карпатска земля, Верховина святочна (обадва 1979), 
* Великодна ночь, Коляды (обадва 1980), 
* Мукачово празднуе (1982), 
* Стрѣберна свадьба (1983), 
* Верховинскы молоды, Святый вечор (обадва 1985), 
* Верховинцѣ, Роздвяный день на Верховинѣ (обадва 1990), 
* Дерево живота (1991), 
* Верховино, свѣтку ты наш (1993), 
* Церква в Студеному, Свадебны спѣвы, Карпатска легенда (вшиткы 1994), 
* Карпатскы переспѣвы, Верховинскый мотив (обадва 1997), 
* Коляды на Верховинѣ (1998), 
* Верховинска свадьба (1999), 
* Колядникы (2000), 
* Воскресѣня (2002), 
* Моя Верховина (2003), 
* Миколайовска церква (2004), 
* Молоды (2005).

## Жерела и одказы
* 
*   
* **Хланта І. В.**: Герц Юрій Дмитрович //  С.&nbsp;91

## Референции

Катеґорія:Русиньскы малярї
Айова

**Айова**;  *Iowa*; варианты притиску: *А́йова* и Айо́ва — закладаючый штат США, 29. по рядови, котрый вступив до унии 28. децембра 1846. 

## Полога
Положеный на Середньом Западѣ в области, званой «Сердце Америкы», творить переходну зону меджи лѣсами на выходѣ и прериями на западѣ. Межуе зос штатами Миннесота на сѣверѣ, Висконсин ай Иллинойс на выходѣ, Миссури на югу,  Небраска и Южна Дакота на западѣ.

## История
Назва штату походить од ровноменного индианского племена, котре в минулости заселяло тоту землю. 
Айова — часть бывшой французской колонии *[[Нова Франция]]*, купленой США при Луизианской купли (1803). Осадници заклали основу земледѣлской економикы штата, котрый лежить в серединѣ тенгеричного паса США.  

## Економика
Штат мать богаты грунты, ланкасты нагоркы и щедры выпады переважно влѣтѣ, зашто окреме  ся здавать про механизироване земледѣлство и так ся став националным лидром в агробизнисѣ. Традично промысел Айовы векшинов звязаный з агровыробов; але економичный спад од  принутив ку диверсификации економикы и робочой силы. При концю XX. стороча вецей ся рушив вывин банкарства, ассекурации, биотехнологий, изгледованя и новоты. Главны агропродукты суть: тенгериця, соя, свинѣ и маржина; основный експорт иде до Канады, Мексика, Японии. 

## Интересны факты
* Айова — единый штат в США границѣ котрого творять двѣ паралелны рѣкы: на выходѣ Миссисипи, на западѣ Миссури и ей приток Биг Сиу.

## Жерела и одказы
* 

## Референции

Катеґорія:Штаты США
Даниловка (Береговскый район)

**Даниловка**,  *Данилівка*,  *Danilovka*  — село в Береговском районѣ Закарпатской области Украины, подряджене Свободской сельской радѣ.

## Административа
;Сельска рада: 
:Свободянська сільська рада
:90210, Закарпатська обл., Берегівський р-н,
:с.Свобода, вул.Миру, 51

Од року 2020 входить до Батьовской громады. 

## История
Село основали переселенцѣ з Воловского ай Хустского округох в  рокох, и ту ся ещи дакый час заховала маюрска система. Памятка: православна церква Святой Тройцѣ, 1935.

## Обывательство
Подля списованя (2001) село мало 489 обывательох. З них 95,13% Украинцѣ; 3,45% Мадяре; 1,22 % Русы; 0,20% — иншы.

## Жерела и одказы
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
*  
*  

## Референции

Катеґорія:Населены пункты Украины
Катеґорія:Населены пункты Закарпатской области
Колорадо

**Колорадо**,  *Colorado* — еден зоз штатох в централной части США, в области горскых штатох. Вошов до США яко тридцять восьмый штат 1. августа 1876. Того року ся славило стороча ратификации Декларации независимости США, зато Колорадо мать прозывку *Штат стороча*. 

## География
Межуе на сѣверѣ з Вайомингом и Небрасков, на выходѣ з Небрасков и Канзасом, на западѣ з Ютов, на югу з Оклахомов и Ню Мексиком. Од сѣвера засягують Скалисты горы (высша точка Елберт, ), котры занимають около половкы територии. Выходна ровнинна часть штата терпить од недостатка воды, про засобованя водов суть в подгорю выставлены понад 400 водоемы. 
Напротив, западна, горска часть з рясныма выпадами родить двѣ великы рѣкы: Колорадо и Рио Гранде, котры засобують водов шѣсть иншых штатох США и Мексико.

## Економика
Колорадо мать ропу, молибден, золото, угля, земный газ. 80% енергетичных копалин, наймя земного газу, тяженых в США, суть з Колорада. Важным сектором економикы зоставать туристика горска, водна, лыжарска, курортна. В аграрном секторѣ, переважать скотарство, де штат входить в число лидерох в США. Штат зоставать меджи лидерами в области телекомуникации. В  роках Колорадо зачав рости яко центер електронного, а пак и высокотехнологичного промысла.

## Интересны факты
* Колорадо — единый штат США, котрый в цѣлости лежить во вышках над 
*  80% енергетичных копалин, наймя земного газу, тяженых в США, суть з Колорада.
* Зъѣздовка *Adventure Point* в купелях *Keystone, Colorado* положена во вышцѣ , зашто мать снѣг аж до конця юла, так же туристы можуть комбѣновати купаня в отвореных плаварнях зо спущаньом на снѣгодушах; од споду на верьх зъѣздовкы их доправлять комфортный закрытый вытяг. 

## Жерела и одказы
* 

## Референции

Катеґорія:Штаты США
Горскы штаты

**Горскы штаты**,  *Mountain States*,  *Mountain West*, *Interior West* — шпециалне географичне означѣня, официално вызнаване Штатистичным урядом США (United States Census Bureau) про регион в западной части Споеных Штатох, котрым ся тягнуть Скалисты горы.

Тот регион загортать штаты:
* Айдахо,
* Аризона, 
* Вайоминг,
* Колорадо,  
* Монтана, 
* Невада, 
* Ню Мексико, 
* Юта. 

## Референции
Александер Тарасов

**Александер Тарасов** (, нар. 8. марец 1958)&nbsp;— совєтьскый и російскый филозоф, политичный публициста, писатель, політолоґ, соціолоґ и теоретик марксизму.

## Жерела и одказы
* Официалный сайт  

## Референции

Катеґорія:Уродили ся 1958
Катеґорія:Російскы писателї
Катеґорія:Русскоязычны писателе
Катеґорія:Філозофы
Катеґорія:Історіци
Катеґорія:Политология
Петро Свѣтлик

**Петро Свѣтлик**,  *Петро Михайлович Світлик*, , Имстичово, жупа Берег, Мадярске кральовство – , Бѣлкы (Закарпатска область), УССР — вызнамный подкарпатскый педагог и културный дѣятель.

## Штудии
Походив з родины селянина Михайла Свѣтлика, котрый в роках 1901–1905 мусѣв быти на заробках в США, жебы годен утримовати родину. Петро Свѣтлик закончив 6-класну народну школу в Имстичовѣ (1914),  Ужгородску горожанску школу (1920) и Ужгородску учительску семинарию (1925). В часѣ штудий мав широкый круг интересох: история, землепис, краепис, музика; освоив языкы (идиш, мадярскый, нѣмецкый, словацкый, чешскый). Ещи в семинарии активно ся заинтересовав хоровым спѣвом и яко первый зоз семинаристох зачав дириговати хором на концертах (1923–1924). 

## Педагогична робота
Петро Свѣтлик, як зазначив в автобиографии, идеалом про себе поважовав роботу учителя. Перве мѣсто учителя достав в Кушници (1925). Наступно учительовав во Великом Бычковѣ (1926–1928), Мукачовѣ (уп­раж­ни­­тельна школа при мукачовской учительской се­ми­нарии, 1928–1929), Новом Давыдковѣ (1929–1930). Всягды, де учительовав, организовав хоры, записовав русинскы спѣванкы, легенды, пословицѣ и приказкы, иншы етнографичны материалы, выступовав на основѣ зобраного в часописах *[[Наш родный край]]*, *Подкарпатска Русь*. В року 1930 Петро Свѣтлик достав атестацию квалификованого учи­те­ля го­ро­жанскых школ, склавши ек­за­мены в Празѣ, а з 15 августа 1930 аж до пен­зии працовав в Бѣл­ковской школѣ. В роках 1945–1963 быв директором Бѣлковской середньой школы.

## Музикант, етнограф, литератор
Найвыразнѣйше зоставать в памяти як музикант: хормайстер, диригент, композитор и аранжер. Лишив по собѣ около 40 хоровых творох властного авторства, серед котрых выступуе и яко текстарь. Часть из них была записана и на грамофоновых плитах. В року 1937 з великым успѣхом выступовав з хором Бѣлковской горожанкы в Празѣ, а того року там вышла и книга чешскых, словацкых и подкарпаторускых легенд, з литературно-етнографичныма записками Петра Свѣтлика и Семена Петрашка. Выступовав тыж зо своима «записками» на темы историчны, етнографичны, фолклорны и з властныма литературныма творами. На жаль тота сторона его творчости недоста проштудована.

## Жерела и одказы
* **[[Михаил Алмаший|Михайло Алмашій]]**: Світлик Петро //Алмашій, Михайло. Русинська педагогічна енциклопедія. — Ужгород: Карпатська Вежа, 2005. — 304 с.  
* **[[Василь Гомоннай|Гомоннай В. В.]]** Петро Михайлович Світлик //: Антологія педагогічної думки Закарпаття (ХІХ-ХХ ст.) — Ужгород: «Закарпаття», 1992  
* **Мадяр-Новак В. В.**: Світлик Петро Михайлович // 
*  

## Референции

Катеґорія:Педаґоґы
Катеґорія:Композіторы і музиканты